ગુજરાતી સમાચાર: કોંગ્રેસ CWCની બેઠક આજે, પાર્ટીને મળશે નવા અધ્યક્ષ? | Congress Working Committee Meeting Today - India News | I Am Gujarat
Gujarati News India કોંગ્રેસ CWCની બેઠક આજે, પાર્ટીને મળશે નવા અધ્યક્ષ?
કોંગ્રેસ CWCની બેઠક આજે, પાર્ટીને મળશે નવા અધ્યક્ષ?
Published: Aug 10, 2019 08:31 am IST
નવી દિલ્હીઃ કોંગ્રેસ અધ્યક્ષ પદથી રાહુલ ગાંધીના રાજીનામા બાદ હજુ પણ પાર્ટી નવા પ્રેસિડેન્ટની રાહ જોઈ રહી છે. પાર્ટીના નવા અધ્યક્ષને લઈને મુકુલ વાસનિક, મલ્લિકાર્જુન ખડગે, અશોક ગહલોત, સુશીલ કુમાર શિંદે સહિતના ઘણા વરિષ્ઠ નેતાઓના નામોની ચર્ચા છે. જોકે આ દિગ્ગજોના રહેતા પણ પાર્ટી હજુ સુધી નવા અધ્યક્ષ નથી શોધી શકી. પાર્ટીના નવા અધ્યક્ષ કોણ હશે અને તેના સિલેક્શનને લઈને શું વ્યવસ્થા હશે, તેને લઈને શનિવારે કોંગ્રેસ કાર્યસમિતિ (CWC)ની મહત્વપૂર્ણ બેઠક થવા જઈ રહી છે.
સૂત્રો મુજબ નવા અધ્યક્ષના સિલેક્શનના નિર્ણયને લઈને CWCની બેઠકમાં વ્યાપક ચર્ચા થશે અને સિલેક્શનને લઈને કોઈ વ્યવસ્થા બનાવવામાં આવશે. CWC બેઠકથી એક દિવસ પહેલા પાર્ટીના વરિષ્ઠ નેતાઓએ શુક્રવારે UPA પ્રમુખ સોનિયા ગાંધી સાથે મુલાકાત કરી. સૂત્રો મુજબ અહેમદ પટેલ, એ.કે એન્ટની અને કે.સી વેણુગોપાલ સોનિયા ગાંધીને મળ્યા. માનવામાં આવી રહ્યું છે કે તેમણે પાર્ટી અધ્યક્ષના કેટલાક નામો પર ચર્ચા કરી.
હકીકતમાં રાહુલ ગાંધીના રાજીનામા બાદથી જ અસમંજસની સ્થિતિ અને નેતૃત્વના સંકટને પાર્ટીની મુશ્કેલી વધારી દીધી છે. આર્ટિકલ 370 સહિત ઘણા મુદ્દાઓ પર પાર્ટી નેતા અલગ-અલગ નિવેદન આપી રહ્યા છે. ઘણા નેતા ધીમે-ધીમે પાર્ટીમાંથી રાજીનામું આપી રહ્યા છે. રાહુલ ગાંધીના રાજીનામા બાદ અલગથી અધ્યક્ષને પસંદ કરવા માટે ઘણી બેઠકો થઈ પરંતુ સહમતિ ન થઈ શકી.
અમદાવાદના ગોતામાં વરસાદ બાદ ઠેર-ઠેર પાણીમદંમ ભરાયા
પાર્ટીના વરિષ્ઠ નેતા અને પંજાબના મુખ્યમંત્રી કેપ્ટન અમરિંદર સિંહે પહેલા પાર્ટીના અધ્યક્ષની જવાબદારી કોઈ યુવા નેતાને સોંપવાની સલાહ આપી અને પછી મહાસચિવ પ્રિયંકા ગાંધી વાડ્રાનું નામ સૂચન કર્યું. કોંગ્રેસના ઘણા નેતાઓ અધ્યક્ષ પદ માટે પ્રિયંકા ચોપરાના નામનું સૂચન કરી ચૂક્યા છે. જોકે હજુ સુધી નામ પર કોઈ સહમતિ નથી થઈ શકી.
આ વચ્ચે પાર્ટીના વરિષ્ઠ નેતા અભિષેક મનુ સિંઘવીએ કહ્યું કે એવા અધ્યક્ષનું સિલેક્શન થવું જોઈએ જે સહમતિ બનાવીને ચાલી શકે. તેમણે નવા અધ્યક્ષના સિલેક્શન માટે પાર્ટીની અંદર ચૂંટણી કરાવવા પર ભાર આપતા કહ્યું કે આ પસંદગીમાં હવે વધારે મોડું ન થવું જોઈએ.